Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: felsőoktatásról szóló 1993. évi LXXX. törvény szerinti főiskolai, vagy egyetemi szintű
Paragraph Index: 194

b) A mesterképzési szakon végzettek alkalmasak: – a földcserék, a művelési ág elrendezés, a táblák, birtoktestek mérete, a vizek rendezettsége, a mezőgazdasági terület közlekedési viszonyai, létesítményei, a vidéki térségek életfeltételei optimalizálására a természeti környezet egyidejű védelmével, – tevékenységük alapján a lakosság minőségi agrártermékekkel való ellátásának és az agrárgazdaság piaci kapcsolatainak javítására, továbbá a vidék eltartó képességének növelésére, – az ismeretcsoportok témáinak integrálására, – a tervezési terület optimális hasznosítására és alternatív megoldások kidolgozására, – a különböző vidékfejlesztési és birtokrendezési modellek megértésére, tervezésére és működtetésére, – a különféle hazai és EU-s projektekben való együttműködésre, pályázatok elkészítésére, – a rendezés korszerű informatikai eszközökkel történő szervezésére, igazolására és támogatására, – az érdekelt felek igényeinek felmérésére, teljesítésére, meggyőzésére, – vezetői, szakértői és tervezői jogosultságok megszerzésére, – a környezeti erőforrások magabiztos kezelésére, – a tulajdonjogi és földhasználati (térképi, és szöveges adatbázisban tárolt) adatok regisztrálására, nyilvántartására és dokumentálására, – a földhasználati stratégiák kialakítására és a birtokszerkezet javítására, – a tanulás során felmerülő társadalmi, tudományos és etikai kérdések kezelésére, – idegen nyelven történő kommunikációra, – kutatás-fejlesztési módszerek kidolgozására és azok gyakorlati alkalmazására.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes